
ИЗВЕШТАЈ ОД СПРОВЕДЕНАТА  САМОЕВАЛУАЦИЈА НА УЧИЛИШТЕТО
· ООУ ,,Братство-Миѓени ” Тетово
· Период: 2019 – 2021 година
· Вид на училиштето: Основно општинско училиште
· Основач на училиштето: Општина Тетово
· Наставен јазик: македонски јазик, албански и турски јазик
· Претседател на Училишниот одбор: Фатмир Треси
· Директор на Училиштето: Харун Реџепи – директор до 2018 г.  и Риза Етеми од 2019 г.
· Адреса на училиштето: ул„  Љ Б Пиш ” 41
· Контакт: телефон: 044 / 336 920 ;    e-mail: bratstvomigjeni@tetova.gov.mk

РЕЗИМЕ ОД ИЗВРШЕНА САМОЕВАЛУАЦИЈА

             Врз основа на член 129, став 2, од Законот за основно образование (Сл.весник на РМ бр. 161/2019 г.), Комисијата за изготвување самоевалуација на работата на ООУ,,Братство-Миѓени” Тетово, за периодот од 2019 година до 2021 год. ja изврши самоевалуацијата на работата на училиштето. За изготвување на Самоевалуацијата беа користени насоките од Законот за основно образование, Индикаторите за квалитетот на работата на училиштето изготвени од МОН и ДИЦ.
             Тимот реализираше  средби и разговори со вработените во училиштето за да дојде до потребните податоци. Изврши проверка на потребната документација. Спроведени беа и анкети со ученици,наставници,и родители, како и  и интервјуа  со: директорот, педагог и  психологот. Добиени податоци се анализираа и врз нивна основа се донесе следниот извештај.      
            Целта на самоевалуацијата е со конкретни анализи и осврти на сите области на работење на училиштето да се добие слика за квалитетот во работењето,напредокот и постигањата на училиштето, јаките но и слаби страни, за кои ќе следат предлог мерки за нивно надминување. Воочените слабости  ќе ги мотивираат сите учесници во наставниот процес (директни или индиректни) да ги вложат сопствените капацитети и искористат постојните ресурси за подобрување на условите и стандардите во училиштето. На тој начин ќе се придонесе за целосно и квалитетно реализирање на воспитно- образовниот процес. 
           Самоевалуацијата ги издвојува и приоритетните области на делување за унапредување и осовременување на наставните и воннаставни активности.Истите понатака ќе станат дел од Развојниот план на училиштето за наредниот период. 
            Комисијата, согласно резултатите на самоевалуацијата, ја оцени работата на училиштето со оценка добар. Оваа оценка претставува збир на  целокупната состојба и работа во училиштето, која е добиена од сите седум подрачја, кои ја опфаќаат самоевалуацијата на училиштето.

КОМИСИЈА ЗА СПРОВЕДУВАЊЕ НА САМОЕВАЛУАЦИЈАТА  НА УЧИЛИШТЕТО
1. МАРИНА БОГОЈЕВСКА           -  стручен соработник
2. НАДИЦА ЈОВАНОСКА             - наставник
3. ДАИМ ХОДАИ                          - наставник
4. ДОБРИЛА СЕРАФИМОСКА   - родител
5. ЉУМТУРИЕ НУХИУ                 - родител

ПОДРАЧЈА НА САМОЕВАЛУАЦИЈАТА:
          Подрачје 1:  Организација на наставата и учењето 
          Подрачје 2:  Постигања на учениците  
          Подрачје 3:  Професионален развој на наставниците, стручните соработници и раководниот кадар        
          Подрачје 4.  Управување и раководење
          Подрачје 5:  Комуникации и односи со јавноста  
          Подрачје 6:  Училишна клима и култура   
          Подрачје 7. Соработка со родителите и локалната средина 

ПОДРАЧЈЕ 1:  ОРГАНИЗАЦИЈА НА НАСТАВАТА И УЧЕЊЕТО
Клучни јаки страни: 
· Наставниците реализираат настава согласно наставниот план и наставните програми донесени од БРО. 
· Годишните глобални планирања, тематските планирања и др. вид на планирања  по сите наставни предмети редовно и тековно се  изготвуваат  од страна на наставниците. 
· Наставниците применуваат иновации и современи наставни форми, методи и техники за успешна реализација на наставните содржини, а постои и взаемна соработка меѓу активите. 
· Во училиштето успешно се спроведува  инклузија на децата со посебни образовни потреби. 
· Наставните планови и програми допринесуваат за развој на способностите на учениците, без разлика на родовата и етничката припадност.
· На многубројни натпревари: општински, регионални и државни, нашите ученици  освоиле бројни награди. 
· Континуирано се следат  постигнувањата на учениците и има преземање активности за нивно подобрување.

Слаби страни: 
· Некои наставници (особено на настава на албански наставен јазик) прават развојно-процесни планирања, и покрај укажувањето  на педагогот.
· Наставниците навремено се информираат за новините и измените во наставниот план и програми пред почетокот на секоја учебна година, но  БРО не им дава  можност да се консултираат за нивната содржина.
· Сите родители/ старатели не се запознати со наставните содржини по наставни предмети кои ќе ги изучуваат нивните деца. 
· Поради пандемијата со Ковид 19 во уч. 2019/2020 г. и 2020/2021 г. повеќе воннаставни активности не се реализираа.
· Наставата од далечина, во целина, и според учениците и според наставниците не беше добро организирана.
· Наставниците и стручните соработници имаат потреба да се обезбедат човечки и материјални ресурси за ученици со ПОП.Дефектологот е мобилен, а  има потреба од постојан.

Анализа на резултатите:
       Воспитно-образовната работа во основното училиште ,, Братство-Миѓени“ од Тетово во учебните 2019/2020 г. и 2020/2021 г. се одвивала согласно Наставниот план и наставни програми за деветгодишно основно образование, изготвени од страна на Бирото за развој на образованието, а одобрени од Министерот за образование и наука. Наставниците  изготвуваат  Годишни  глобални и тематски/ развојно процесни  планирања секоја учебна година. Во нив  се планираат наставните цели  стандарди и критериуми   за   оценување   на учениците од I – IX одделение. Содржините на наставните предмети кои ќе се изучуваат за тековната учебна година се  презентираат   на родителите   и   учениците    на   почетокот   на   секоја учебната   година.
       Во континуитет училиштето посветува  внимание на инклузијата на децата со посебни образовни потреби. Се спроведува  инклузија на децата со посебни образовни потреби. За нив има поддршка од дефектолог-специјален едукатор и рехабилитатор, кој пружа стручна помош на наставниците на полето на изготвувањето на ИОП (долгорочен, среднорочен и краткорочен),модифицирана програма и општа индивидуализирана подршка. Сепак училиштето се соочува со потребата од обезбедување на човечки и материјални ресурси. Во училиштето има мобилен дефектолог, но има потреба од постојан.
       Учениците вршат изборот на предметите, од листата на изборни предмети што се нудат за избор, преку  анкетни листови за ученици  од IV,V, VI, VII, VIII и IX одделение. Улога во  одлучувањето има  и училиштето и тоа согласно условите на истото и наставниот кадар.Во училиштето се нуди  проширена програма, но засега нема интерес од страна на родителите. Наставните планови и програми преку  наставни содржини  и поставените цели позитивно допринесуваат за развој на личниот и општествениот развој на учениците без разлика на родовата и етничката припадност, со ставање акцент на: јакнење на самодовербата , секојдневна соработка, меѓусебно договарање, разрешување на конфликтите на најсоодветен и ненасилен начин и др. Наставниците на ова поле работаат на редовни часови, одд.час и воннаставните активности.
      При  изработката  на  Годишната програма за работа на училиштето и годишните  планирања на наставниците по  предмети  акцент се става на меѓупредметно интегрирање и интегрирање со карактеристиките и потребите на локалната средина преку институции, установи, сектори  и др.
      Иако наставниците  имаат  можност и капацитет за промена на наставниот план и наставните програмите, но за тоа не е остварена иницијатива за поголема соработка од страна на  МОН и БРО. 
      Во училиштето учениците се вклучуваат во разни воннаставни активности како: ученичка заедница, натпревари, слободни активности, проектни активности и др. Поради пандемијата со Ковид 19 во уч. 2019/2020 г. и 2020/2021 г. повеќе воннаставни активности не се реализираа.
      Квалитетот на планирањата на наставниците се следи од страна на стручните соработници и директорот и за тоа се води евиденција.. Најголем број од наставниците во своите планирања наведуваат кои наставни содржини ќе ги реализираат со примена на ИКТ во наставата во склоп на тематските или посебна програма. Наставниците разменуваат искуства и идеи во рамките на стручните активи, со поддршка од стручните соработници и колеги од други училишта како и преку електронски портали.Тие применуваат различни форми на интеракција со учениците со што се поттикнуваат учениците активно да учествуваат во наставата. Се планираат реализација на 9 еко содржини. Училиштето има изготвено Програма и План на активности со поставени цели за реализација на еколошки содржини.
     Поголем дел од учениците  го доживуваат училиштето како стимулирачка и мотивирачка средина што поттикнува интерес за учење. Учениците сметаат дека имаат можност да го искажуваат своето мислење и да преземаат одговорност при решавањето на проблемите поврзани со учењето во и надвор од наставата, на час, на ниво на одделенска и  ученичка заедница. Соработка меѓу наставниците и учениците е добра. Поголем број од родителите/ старателите комуницираат со ООУ и се отворени за соработка со нив.  

         Во училиштето се применуваат законските и подзаконските прописи што го регулираат оценувањето на учениците.Критериумот на оценување на постигањата на учениците е според стандардите за оценување со кои учениците  запознаени по повеќето наставни предмети. Наставниците применуваат разни инструменти за формативно и сумативно оценување.Учениците и родителите се навремено и транспарентно известени за напредокот на учениците и нивните оценки.

        Идни активности:  Приоритетни потподрачја (оддели) во рамките на ова подрачје кои може да бидат вклучени во планот за развој на училиштето: 
· Да се обезбедат човечки и материјални ресурси за работа со ученици со посебни потреби и постојан дефектолог во училиштето. 
· Сите наставниците да се поттикнуваат да прават развојно-процесни планирања
По можност сите родители/старатели  да  се запознаат со наставните содржини по наставни предмети кои ќе ги изучуваат нивните деца во тековната учебна година
 ТИМ ЗА ПОДРАЧЈЕТО:
1. МАРИЈА АНАНИЕВА            - координатор
2. ВАЉБОНА МЕМЕТИ            - член
3. АНИТА КОЧОВСКА               - член
4. АРТА  РУФАТИ                      - член
5. МУНЕВЕРЕ ИСМАИЉИ       - член
ПОДРАЧЈЕ 2:  ПОСТИГАЊА НА УЧЕНИЦИТЕ
Клучни   јаки   страни: 
· Постојано се следи и анализира успехот на учениците независно различностите од секаков вид ( тромесечно, полугодишно и на крај година) и се превземаат мерки за негово подобрување.
· Наставниците редовно ги информираат учениците за нивниот успех.
· Се следи успехот на учениците при премин од одделенска во предметна настава.
· Постои план за идентификација  на  ученици  со  тешкотии  во учењето и ученици  со   посебни  образовни  потреби
· Наставниците применуваат нагледност на часовите.
· Се следи  и анализира  редовноста  на  учениците.
· На натпревари (Општински, Регионални и Државни) учениците на нашето ООУ високо се рангираат.

Слаби страни: 
· Рализацијата на додатната ( ДД )  и дополнителната ( ДП ) настава не е на задоволително ниво.
· Голем број родители сметаа дека наставниците не  водат грижа за подобрување на успехот на учениците.
· При упис на идните  учениците во прво одделение проблем е старата реонизација во која не се опфатени сите нови улици и згради, а кои гравитираат кон училишните објекти.
· Има  наставници кои не се секогаш редовни во давање на целосно точни  податоци во извештаите за успехот,изостаноците и др.податоци  на учениците во текот на полугодие и крај година.
4.
Анализа на резултатите:
      Промовирањето на еднаквите можности на сите ученици и активирањето на потенцијалот за постигнување на што подобри резултати е перманентна грижа на училиштето. Наставниците редовно ги информираат учениците за нивниот успех. Доколку учениците покажат намалување на успехот и несоодветно однесување и подолго отсуство од наставата, нивните родители се повикуваат на консултативен разговор. Учениците со  три и над три единици се повикуваат на советување. Исто така се повикуваат на советување и нивните родители. Со нив работаат првенствено психологот, како и педагогот.Родителите имаат можност да го користат е-дневникот за да се информираат за успехот  и редовното посетување на наставата на нивните деца . 
     Во училиштето се изготвува компаративна анализа на  постигањата  на  учениците  за 3  учебни  години, по  наставни јазици, наставни  предмети, одделенија, пол и др. Учениците со потешкотии во учењето и учениците со посебни потреби се идентификуваат, а нивниот напредок се следи континуирано и систематски од страна на одделенските наставници, одделенските раководители, предметните наставници и стручните соработници. Во училиштето континуирано се следи напредокот на учениците од петто во шесто одделение. Педагогот и психологот прават прегледи со споредба на средниот  успехот на учениците во петто одд. со оној во шесто одд. и тој се презентира на одделенски совети и Наставнички совет. 
      Од страна на училиштето се превземаат активности за опфат на учениците кои спаѓаат во реонот на училиштето. Поголемо осипување на ученици нема. Нема ниту ученици кои ја повторува годината 2019/2020 и 2020/2021.                                        
     Одделенските  раководители  на  паралелките   подготвуваат  редовни  извештаи и анализи  по  квартали/ полугодие и крај година/засвојата  паралелка  врз   основа  на   постигнатиот   успех  на   сите   ученици  вопаралелката.
     На натпревари ( Општински, Регионални и Државни)  учениците на нашето ООУ постигнуваат солидни резултати и високо се рангираат.
       Идни активности:  Приоритетни потподрачја (оддели) во рамките на ова подрачје кои може да бидат вклучени во планот за  развој  на  училиштето
· Наставниците да се поредовни во реализација на часовите од дополнителна и додатна настава.
· Наставниците да водат поголема грижа за подобрување на успехот на учениците
· Да се бара нова реонизација од оснивачот - Општина Тетово.

       ТИМ ЗА ПОДРАЧЈЕТО:
1. ХАЈРИЈЕ ЈУСУФИ                         - координатор
2. АНДРИЈАНА П РАФАЈЛОСКА   - член
3. ЕЛЕНА ДОЈЧИНОСКА                 - член 
4. ЕМИНЕ МЕМЕТИ                        - член
5. БУКУРИЈЕ КАРИМАНИ              - член

ПОДРАЧЈЕ 3:  ПРОФЕСИОНАЛЕН РАЗВОЈ НА НАСТАВНИЦИТЕ, СТРУЧНИТЕ СОРАБОТНИЦИ И РАКОВОДНИОТ КАДАР
Клучни јаки страни 
· Во училиштето има соодветен наставен кадар за реализирање на воспитно-образовниот процес  согласно нормативите. 
· Во училиштето има  наставник ментор, избран од МОН
· На полето на стручното усовршување наставниците имаат поддршка од ООУ, а изготвена е и програма за професионален развој. 
· Стручните соработници   се поддршка на наставниците  во  организација  на  наставата, следење  на напредокот на учениците, справување со проблемите на учениците. 
· Наставниот кадар има ажурирани портфолија за професиоален развој-Професионално портфолио и Педагошки картон. 
· Во училиштето им се пружа стручна помош на  наставниците почетници. 

Слаби страни: 
· Училиштето се уште не е целосна опремено со стручна литература 
· Во училиштето има голем број на вработени што преставува потешкотија за координираност на активностите со сите наставници, ученици и родители во сите 4 објекти на училиштето
· Не сите наставници се заинтересирани за следење на разни обуки.   
Анализа на резултатите:
       Наставниот кадар во училиштето е  соодветен по сите предмети, со што има добри предуслови за реализација на воспитно – образовниот процес. Наставниот процес во училиштето согласно со Годишната програма за работа на училиштето, го реализираат одделенски и предметни наставници.Покрај редовно вработените наставници има наставници кои се на замена и наставници на определено време. Наставниот кадар коректно се однесува кон пропишаните работни задачи. На наставниците почетници редовно им се одредува ментор. Менторите редовно изгодтвуваат програма за работа и се поддршка на наставниците почетници. Наставниците поседуваат квалификации и искуства, стекнати низ процесот на нивното стручно оспособување, но и по пат на семинари, обуки, дисеминации, следење на стручна литература  и др.
       Педагогот и психологот водат професионалмно портфолио и педагошки картон за секој наставник кој е во редовен работен однос. Документите на вработените редовно се ажурираат и перманентно се дополнуваат.
      Во училиштето има стручна служба составена од педагог, психолог, социјален работник  и две библиотекарки. Сите тие имаат своја програма за работа. Педагогот и психологот во својата програма за работа имаат наведено дека им помагаат на наставниците во планирањето и организацијата на наставата и воннаставните активности.Педагогот и психологот се стручна поддршка на наставниците при планирање и реализација на глобалните, тематските и дневните планирања, но и др. воспитно-образовна работа со учениците. Тие се секогаш спремни за соработка со наставниците. Библиотекарите е задолжени за грижа за севкупниот книжен фонд (учебници, лектири, стручна литература и др.)  во училиштето и негова достапност до учениците, наставниците и др.вработени. Социјалниот работник  работи на полето на  низа аспекти на социјално-социјолошки  проблеми  од едукативниот процес.

       Училиштето ги идентификува потребите на наставниците за професионален развој преку анкети и разговори. Во училиштети има изготвено Програма за професионален развој на наставниците со тим кој работи на истата. Наставниците подеднакво добиваат можност да учествуваат на семинари организирани од страна на Бирото за развој на образованието и др. компетентни установи, како и проекти кои се спроведуваат од страна на акредитирани домашни и странски организации, после кои се организираат интерни обуки и дисеминации.Придобивките од обуките се споделуваат меѓу колегите.

      Идни активности:  Приоритетни подподрачја (оддели) во рамките на ова подрачје кои може да бидат вклучени во планот за развој на училиштето  
· Училишната библиотека да се збогати со нова  стручна литература
· Да се поттикнуваат  наставниците за следење на разни обуки 
ТИМ ЗА ПОДРАЧЈЕТО:
1. ГАНИМЕТЕ ИСМАИЉИ              - координатор
2. АНЕТА МИТРУШЕВСКА              - член
3. ЉУБИЦА ТРПЕСКА                      - член
4. ФЉОРЕНТИНА БЕЌИРИ             - член
5. АЈСЕЛ  БИЉАЉИ                         - член 

ПОДРАЧЈЕ 4:  УПРАВУВАЊЕ И РАКОВОДЕЊЕ
Клучни јаки страни 
· Училиштето навремено ги согледува потребите од материјално-технички средства и планира средства за одржување на постојните 
· Директорот има јасно поставени цели и план за реализација на неговите задолженија. 
· Во училиштето постои Развојно планирарање со јасно прецизирани цели 
· Финансиските средства се во функција на приоритетите на училиштето и воспитно - образовните цели 
· Многу е подобрена  состојбата со нагледни средства и помагала.

Слаби страни: 
· Училишниот одбор не е доволно транспарентен за својата работа и одлуките кои ги донесува.
· Во објектот на спортски центар нема доволно училници
· Во ниту еден објект на училиштето сеуште нема  фискултурна сала
· Поради пандемијата со „Ковид 19“ во второто полугодие на  учебната  2019/2020 година и учебната 2020/2021 година, многу воннаставни активности не се реализираа .
· Не сите ученици беа опремени со ИТ уред за реалзирање на наставата на далечина
Анализа на резултатите:
         Согласно Законот за основно образование и Статутот на училиштето, управувањето со училиштето го врши Училишниот одбор (УО).Училишниот одбор работи според Годишна програма за работа која е дел од Годишната програма за работа на училиштето.Покрај програмата УО изготвува и Правилник за работа.Претседателот на УО одржува седници согласно Програмата за работа. На сите седници присуствуваат повеќе од половина членови, а одлуките се донесуваат со мнозинство гласови од вкупниот број  членови на УО. На седниците редовно е присутен  и Раководниот орган директорот на училиштето. За донесените одлуки се информираат субјектите во училиштето, но не се секогаш транспарентни.
          Директорот е раководен орган на училиштето. Тој е одговорен за законитоста во работата и за материјално- финансиското работење на училиштето. Директорот ги врши сите работи пропишани со Законот за Основно образование. Директорот го застапува училиштето и е одговорен за законито работење. Тој прави Развојна програма на училиштето.Формира тимови за изготвување на Годишна програма на училиштето,  за односи со јавноста и изготвува акционен план за презентација на училиштето (кој наставници ќе бидат вклучени, поттимови за разни активности).Ги поттикнува наставниците за вклучување во активностите за презентација на училиштето. Планира потребен персонал и обезбедува стручен и компетентен кадар во учебната  година.Препознава и наградува  индивидуални достигнувања, но и одлучува за престанок на работен однос на вработените.
        Целите на училиштето се во согласност со образовната политика преку инкорпорација на Законот за основно образование, Статутот, Правилници и останатите подзаконски акти кои ги носи МОН, како и со насоките кои училиштето ги добива од БРО. Со нив се обезбедува квалитетна настава и во нивното креирање учествува наставниот кадар преку тимови. Целите на училиштето се во согласност и со локалната образовна политика, а фокусирани се кон подобрување на работата на училиштето . Во постапките за креирање на училишната политика вклучени се: наставниот кадар, родителите, учениците, основачот Општина Тетово – секторот за образование. При тоа се почитуваат насоките дадени од МОН и БРО. Информирањето на заинтересираните субјекти (наставници, ученици и родители) се врши преку писмени документи доставени, огласната табла, но и усно со индивидуални и групни средби.
       Во училиштето постои Развоен план за учебните 2018/19; 2019/20; 2020/21 и 2021/22 година.Треба да се направи нов за наредните четири учебни години. Програмата за професионален развој на наставниот кадар е во склад  со Развојното планирање на училиштето и приоритетните задачи во Годишната програма.
      Наставниците посетуваат семинари и обуки од страна на акредитираните обучувачи. Обучените наставници го споделуваат своето стекнато знаење преку стручните  активи  и преку индивидуалната и тимска соработка со колегите.Педагогoт и психологот водат Педагошки картон и професионално портфолио каде се заведуваат податоците за професионалниот развој на наставниците.

      Финансиското работење на училиштето кореспондира со потребите на истотот. За секоја календарска година се донесува годишен план за јавни набавки од страна на комисија за јавни набавки. Донесен е и финансиски план доставен до основачот со претходно донесена одлука од Училишниот одбор. Финансирањето на училиштето во однос на плати се врши преку МОН и локалната власт. За училишниот буџет и трошоците се информира основачот и Училишниот одбор.  
      Што се однесува до воспитно образовниот процес тој се одвива во зградата на централното училиште и во 3 други објекти и тоа во дислоцираното училиште во спортски центар и училиштето во Дреновец како и во подрачното училиште во село Саракино.Уаловите се воглавно добри.Недостасуваат училници на спортски центар и фискултурни сали во сите објекти на училиштето.
        Во последните две години направени се нови набавки на нагледни средства и помагала. Во училиштето има библиотека со свој релативно добар книжен фонд, но има недостиг на лектири и стручна литература..
        Идни активности:  Приоритетни подподрачја (оддели) во рамките на ова подрачје кои може да бидат вклучени во планот за развој на училиштето   
· Поголема транспарентност за работата и одлуките на Училишниот одбор
· Потреба од  доградба на училници во објектот на спортски центар
· Потреба од изградба на фискултурни сали во сите објекти на училиштето.

ТИМ ЗА ПОДРАЧЈЕТО:
1. НАТАША СТОЈКОСКА           - координатор
2. ЃУЉУМСЕРЕ  ВЕЉИУ           - член
3. ЕЛЕНА СТЕФАНОСКА           - член
4. СУДРЕТА ЏЕЛАДИНИ           - член
5. АРИТА ЉОКИ                         - член

ПОДРАЧЈЕ 5:  КОМУНИКАЦИИ И ОДНОСИ СО ЈАВНОСТА
Клучни јаки страни: 
· Во учулиштето вработените редовно се  информираат за сите законски измени кои се од нивен интерес     
· Се остварува  соработка со релевантни институции : МОН,  БРО, ДИЦ, ДПИ, локална самоуправа, НВО, бизнис сектор и др. 
· Вработените воглавно имаат воспоставено добра комуникација, еднаков приод, меѓусебна соработка и почит при воспоставување на комуникацијата 
· На транспарентен и демократски начин се врши избор на претставниците за одделенска и  ученичките заедници
· Учениците имаат поддршка од наставниците и стручните соработници  при учење и решавање на разни проблеми  
· Стручните соработници во училиштето се секогаш отворени за соработка со наставниците и др. вработени

Слаби страни: 
· Физичката одделенсот на објектите е пречка за поуспешна соработка помеѓу сите наставници и ученици
· Родителите на идните првачиња најчесто одлучуваат за избор на одделенски раководител на нивното дете.
·  Сеуште имаме помалку активни, па и неактивни  родители.

Анализа на резултатите:
      Во нашето училиште постои добра соработка на ниво на училиште, и тоа помеѓу директорот, стручната служба, учениците, наставниците и административно – техничкиот персобнал.Вработените во училиштето се информирани за преземените активности од страна на директорот. Наставниците од стручната служба редовно добиваат помош и поддршка при изработка на годишно, тематско, процесно планирање и оперативен план на часот. Наставниците со помош на стручната служба ги идентификуваат учениците со ПОП, емоционални и други потешкотии. Стручната служба дава поддршка при решавање на конфликтни ситуации. На ниво на училница постои  соработка помеѓу наставниците и учениците, како и помеѓу самите наставници.Но поради физичката одделененост на објектите на училиштето таа соработка е отежната. 
       Училиштето е меѓу првите во Општината во кое на транспарентен и демократски начин се врши избор на претставниците за одделенска и  ученичките заедници.
      Во училиштето вработените редовно се  информираат за сите законски измени кои се од нивен интерес.  
       Комуникацијата со родителите/ старателите на ниво на училиште се реализира на неколку начини и тоа: индивидуално, групно, на ниво на родителски средби и преку Совет на родители. Со профункционирањето на е-дневникот родителот/ старателот има пристап во истиот преку кој добива информации за успехот и изостаноците на учениците.Но за жал и понатака има родители кои не соработуваат на задоволително ниво со училиштето.
      Што се однесува до комуникацијата со окружувањето, нашето училиште редовно соработува со родителите на учениците, институциите од централно ниво (МОН, БРО, ДПИ, ДИЦ.), Локалната самоуправа – Градоначалник, општински совет и јавни установи. Има комуникација со други образовни институции во РМ и надвор од неа , со граѓански здруженија , НВО,  и бизнис секторот и донатори.
        Идни активности:  Приоритетни подподрачја (оддели) во рамките на ова подрачје кои може да бидат вклучени во планот за развој на училиштето   
· Родителите помалку да бидат одлучувачки фактор за избор на одделенски раководител на нивното дете во прво одделение.
· Да се активираат родителите за поголема соработка со училиштето.

   ТИМ ЗА ПОДРАЧЈЕТО:
1. ЗЕЈНЕП  БАФТИЈАРИ             - координатор
2. ЦВЕТАНКА СВРТИНОВА       - член
3. СЛАВИЦА ФИЛИПОВИЌ      - член
4. МЕДИХА МУРТЕЗАНИ          - член
5. ДЕНИ ИЛИЕСКИ                     - член

ПОДРАЧЈЕ 6:  УЧИЛИШНА КЛИМА И КУЛТУРА
Клучни јаки страни: 
· Во училиштето постои  грижат за неговиот углед од страна на вработените кои воедно се и горди што се дел од него 
· Нашето училиште  успешно се промовира во непосредната околина и пошироко 
· Постои перманентна  грижа за  безбедноста на учениците и вработените во ООУ и има Кодекси на однесување и Куќен ред
· Училиштето е едно од првите и ретките  во Општината каде има дете правобранител, Ученички Парламент и Совет
· Сите ученици независно на различностите од било кој вид  имаат еднакви можности за напредок  
· Училиштето го промовира и проименува мултикултурализмот 

Слаби страни: 
· Има наставници  кои не се секогаш совесно го спроведуваат  дежурството за време на одморите
· Поради разделеноста во  четири објекти,  наствниците  имаат поретка можност да комуницираат и соработуваат меѓу себе.
· Има  наставници кои не се умешни да воспостават и одражат ред и дисциплина на часовите.

Анализа на резултатите:
      Нашето училиште е едно од поуспешните во Општината. Во непосредната околина, Општината па и пошироко тоа е препознатливо по квалитетот на работа и постигањата на учениците. Наставниот кадар вложува напор да постигне и одржи високиот квалитет  и постигања на учениците во сите области. Голем број од наставниците во нашето училиште професионално и квалитетно ја извршуваат својата воспитно образовна дејност. 
       Угледот – имиџот на училиштето се гради преку   реализирање   на   квалитетна   настава и разни воннаставни активности и учество во разни проекти и манифестации во Општината и пошироко. Учениците се секогаш меѓу најуспешните во освојување многубројни награди на различни натпревари од Општински, регионален и Државен карактер.
       Промовирањето  на  постигањата на  учениците како и реализираните активности  се најчесто преку: ТВ куќи (медиуми),  социјалните мрежи, соработка со локалната средина и институциите, публикации во вид на постери и брошури за упис на првачиња и др. Училиштето се грижи за здравјето и безбедноста на учениците, ги негува родовата сензитивност и мултикултурализмот, ја поддржува инклузивноста и ја зајакнува партиципацијата на учениците, родителите и заедницата во училишниот живот.
       Во училиштето има изготвено Кодекс на однесување на вработените и Кодекс на однесување на учениците и Куќен ред. Се води грижа за безбедноста на учениците, редот и дисциплината. Има дежурства од страна на наставнициците, но тие може уште подобро да се организираат.
       Во училиштето се почитуваат детските права и се води грижа за еднаквоста и правичноста на сите ученици без разлика на различности по различен основ.Во училиштето има Дете правобранител, Парламент и Совет,  преку кои учениците имаат можност да ги промовираат своите права и да учествуваат да донесуваат одлуки значајни за нив.
       Во нашето училиште постојано се води сметка за прифаќање и промовирање на мултикултурализмот.Толеранцијата и разбирањето се императив на дејноста на училиштето, а мултикултурализмот е вграден и во Годишната програма на училиштето и Планирањата на наставниците.

           Идни активности:  Приоритетни подподрачја (оддели) во рамките на ова подрачје кои може да бидат вклучени во планот за развој на училиштето                                         
· Да се превземат активности за подобрување на дежурствата од страна на наставниците. 
· Да се работи со наставниците кои не умеат да воспостават и одржат ред и дисциплина на час. 
ТИМ ЗА ПОДРАЧЈЕТО:
1. ДОБРИЛА ВЕСЕЛИНОСКА    - координатор
2. ХАНА ЈОНУЗИ                          - член 
3. ИГОР САВЕСКИ                       - член
4. АМИНЕ РЕЏЕПИ                     - член
5. БЕГЛИЈЕ ЦЕКА                         - член

ПОДРАЧЈЕ 7:  СОРАБОТКА СО РОДИТЕЛИТЕ И ЛОКАЛНАТА СРЕДИНА
Клучни јаки страни 

· Родителите се чувствуваат добродојдени во училиштето. 
· Соработката на ООУ со другите основни и средни училишта е доста добра.
· Училиштето соработува со  низа установи во Општината кои се од инетерс за воспитно-образовната дејност: Градската библиотека; Музеи во Општината; Дом на култура; Центар за социјални работи, Медицински центар, СВР-Тетово   и др.

 Слаби страни: 
· Поедини родителите не се свклучуваа во животот и работата на училиштето на потребно ниво.
· Во учебните 2019/2020 година и 2020/2021 година  поради пандемијата со „ Ковид“ 19 и Протоколите за училиштата,  соработката на училиштето со установите и организациите  не беа на ниво и со интензитет како што биле.
Анализа на резултатите:
       Соработка на училиштето со родителите е перманентна, транспарентна и јавна. Секогаш се внимава родителите активно да бидат вклучени во наставниот процес, како и во воннаставните активности.Соработката е преку индивидуални средби, групни, преку родителски средби, учество на Совет на родители, еден преставник во Училишниот одбор, но и учество на родителите на настани, приредби, донации и др. Но не сите родители се заинтересирани за соработка.
       Училиштето соработува со локалната заедница и е вклучено во реализирање на активности од локално ниво па и активности кои ги организира државата. Соработка се остварува со: други основни училишта, со средните училишта, со Општина Тетово,  Градската библиотека; Музеи во Општината; Дом на култура; Центар за социјални работи, Медицински центар, СВР-Тетово и др.   
       Училиштето остварува комуникација и соработка со неколку  невладини организации . Една од нив е со коалицијата „Сега“ од Прилеп преку проектот „Имплементација на Конвенцијата за  правата на децата-Дете правобранител“.. Училиштето соработува и со Сојуз на борци на Тетово.
         Соработката со бизнис секторот се одвивала и се одвива на нивна  самоиницијатива или на иницијатива на училиштето. Таа соработка е повремена, наменска и конструктивна, а воглавно во домен на донации. Соработката со бизнис секторот се одвивала и се одвива на нивна  самоиницијатива или на иницијатива на училиштето. Таа соработка е повремена, наменска и конструктивна, а воглавно во домен на донации. Последните две години позначајни се донациите на  фирмите: „ Еколог“ „ Трокадеро“  „ Везе Шар“ „ Ротринг“  „ МК Комис“  „ Ренова“ и др. од Тетово.

          Идни активности:  Приоритетни подподрачја (оддели) во рамките на ова подрачје кои може да бидат вклучени во планот за развој на училиштето                                         
· Повеќе активности за поголемо вклучување на родителите во животот и работата на училиштето. 

ТИМ ЗА ПОДРАЧЈЕТО:
1. ТЕУТА  ФАЗЛИЈА                      -  координатор
2. АНЕТА ИЉОСКА                       - член
3. ЕЛИЦА СКЛИФОСКА               - член
4. СУМЕЈА АБАЗИ                         - член 
5. РАМИЈЕ Б СУЛЕЈМАНИ           - член 


ИДНИ АКТИВНОСТИ:  ПРИОРИТЕТИ

· Да се обезбедат човечки и материјални ресурси за работа со ученици со посебни потреби и постојан дефектолог во училиштето. 
· Сите наставниците да се поттикнуваат да прават развојно-процесни планирања
· Наставниците да се поредовни во реализација на часовите од дополнителна и додатна настава.
· Наставниците да водат поголема грижа за подобрување на успехот на учениците
· Да се бара нова реонизација од оснивачот - Општина Тетово.
· Училишната библиотека да се збогати со нова  стручна литература
· Да се поттикнуваат  наставниците за следење на разни обуки 
· Поголема транспарентност за работата и одлуките на Училишниот одбор
· Потреба од  доградба на училници во објектот на спортски центар
· Потреба од изградба на фискултурни сали во сите објекти на училиштето.

· Родителите помалку да бидат одлучувачки фактор за избор на одделенски раководител на нивното дете во прво одделение.
· Да се активираат родителите за поголема соработка со училиштето
· Да се превземат активности за подобрување на дежурствата од страна на наставниците. 
· Да се работи со наставниците кои не умеат да воспостават и одржат ред и дисциплина на час. 

